**ПЛАН**

**ЗА РАБОТА НА УЧИЛИЩНИЯ УЧЕНИЧЕСКИ СЪВЕТ**

**към ПГИМ Пазарджик**

**За учебната 2024 / 2025 г.**

**Цел**: Ученическият съвет е организация, чиято дейност е свързана с вземане на решения относно учениците и учебния процес. Тези решения се представят пред Ръководството на ПГИМ. В този смисъл основната цел на УС е да осъществява комуникация между учениците от една страна и горепосочените институции от друга.

**Основните задачи,** които си поставя са:

Да съблюдава за изпълнението на задълженията на учениците;

Да организира вътрешните и извънкласните училищни занимания, състезания, конкурси и др.;

Да стимулира ангажираността на учениците в общоучилищния живот;

Да съдейства за изграждането на активна позиция към решаване на всички проблеми, възникнали в процеса на работа на общността;

Да поддържа активно участие в дейности, насочени към личностното развитие и поемане на отговорност.

**Статут на УУС в ПГИМ**

**І. Въведение**

Ние, представителите на класовете, членове на Ученическия Съвет ПГИМ в стремежа си да изразим волята на учениците, като обявяваме верността към общочовешките ценности: свобода, мир, хуманизъм, равенство, справедливост и търпимост; като издигаме във върховен принцип правата на личността, нейното достойнство и сигурност; като съзнаваме неотменимия си дълг да пазим и почитаме училищните ритуали, символи и традиции, прогласяваме своята решимост да създадем демократична, правова и социална училищна среда, съобразена с всички законови уредби по Закона за Предучилищното и Училищно образование, Правилника на училището и всички приети от Република България международни конвенции, описващи и/или защитаващи основните човешки права и свободи, за което приемаме този УСТАВ и ПРАВИЛНИК ЗА ДЕЙНОСТТА, / наричан за по-кратко УСТАВ/ на УЧЕНИЧЕСКИЯ СЪВЕТ /УС/ при ПГИМ – Пазарджик .

**ІІ.ЦЕЛИ**

Да обединява и представлява учениците в училище;

Да дава гласност на възникналите проблеми;

Да защитава правата и интересите им;

Да стимулира активността в училищния живот;

Да съдейства за изграждане на активна гражданска позиция и отговорност у учениците;

Да участва активно във всички мероприятия на училището.

**ІІІ. ЧЛЕНСТВО**

Чл.1 Право на членство:

т.1. има всеки ученик, избран за представител на класа си по демократичен начин

т.2. има всеки ученик, чиито действия не противоречат на този Устав

Чл.2 Приемане на членове в УС, става съгласно чл.1. от този параграф и при следните условия:

ал.1.Абсолютно съгласие от страна на кандидата за членство в УС.

ал.2. Изборите във всеки клас се провеждат по демократичен начин в присъствието на класния ръководител, който:

т.1. предварително да запознае класа с основните принципи на УС, описани във Въведението.

т.2. да осигури възможността на всеки желаещ да участва в изборите като кандидат по негово собствено желание.

т.3. да даде възможност на класа да гласува тайно или явно.

т.4. да определи за представител на класа, този за когото са гласували най-много ученици от неговия клас.

т.5. да проведе избори, съгласно точки 1, 2, 3, и 4 от тази алинея за втори представител на класа в УС, ако класът го желае.

**ІV. ПРАВА И ЗАДЪЛЖЕНИЯ**

**Права:**

Да бъдат посредници при възникнали конфликти между съучениците им, ученици и учители.

Да вземат отношение по правилника за вътрешния ред.

Да изразяват позиция по всички въпроси, касаещи училищния живот.

Да защитават интересите на учениците пред Ръководството.

Да представят становища на УУчС пред Ръководството.

**Задължения:**

Да не проявяват пристрастие при вземане на решения, касаещи ученическия живот.

Да представят обективни и аргументирани становища, дори и ако са в противоречие с личното им мнение.

Да представят точно и навреме актуална информация за живота в класа и в училище.

Да търсят и инициират срещи с учители, Ръководство и училищен психолог при всички възникнали проблеми в училищната общност.

Да провеждат ежемесечни или извънредни срещи, относно обсъждане и решаване на наболели и актуални теми в училище.

Да изработват позиция и план за действие при разрешаването им.

**ВЗАИМОДЕЙСТВИЕ**

С класните ръководители;

С Ръководство и училищен психолог;

С родителската общност;

С УУС на други училища.

**VІ. ФИНАНСИРАНЕ**

Финансовата дейност на УУчС се подпомага от училищното ръководство, училищно настоятелство, благотворителна дейност, спонсори и други благородни инициативи на учениците в ПГИМ .

**VІІ. ДЕЙНОСТИ**

1. Изготвя календара на предстоящите събития за учебната 2024/2025г.

2.Организира дискусии по теми, предложени от ученици;

3.Обменя опит с други УУчС.

**Ноември**

Ден на будителите ( 1.11 )

Ден на толерантността ( 16.11 )

**Декември**

Ден на информатиката (04.12.)

Ден на банкера ( 06.12.)

Коледен базар

**Януари**

Ден на думата ,,Благодаря” ( 11.01 )

Ден на прегръдката ( 20.02)

Ден на митничаря (26.01)

**Февруари**

Международен ден за безопасен интернет ( 10.02)

Ден на влюбените ( 14.02)

Ден на розовата тениска ( 22.02 )

**Март**

3 – ти март, българска музика ще прозвучи в междучасието

Баба Марта ще поведе дунавско хоро

Ден на поезията ( 21.03)

Ден на водата ( 22 март)

Ден на театъра ( 27 март)

**Април**

Търсене на Великденски вкусотии

Великденски базар

Ден на детската книга ( 02.04) Посещение в детска градина и четене на книжки

/ да бъде след ваканцията /

Ден на конституцията и юриста – (16.04.)

Ден на счетоводителя - ( 17.04.)

**Май**

Благотворителност – Седмица за събиране на капачки

24 – ти май – Ден на книжовността

**Юни**

,,Нека запазим детското в себе си – Ден без раници” по случай Деня на детето - (1 юни)

Изготвил:

Председател – Велина Мечкарова

Заместник-председател -

Първа смяна – Мира Михайлова - 9 а / Ани Стамболийска – 9 б

Втора смяна – Мария Механджийска – 11 б / Ангелина Спасова – 11 д